'ศิรดาพาชิม ... รีวิวทุกอย่างที่กินได้'

มีใครมีความเข้าใจแบบนี้บ้าง 'ไอศกรีมโยเกิร์ตกินดีกว่าไอศกรีมปกติ' อ้วนน้อยกว่า น้ำตาลน้อยกว่า บลาบลาบลา อืม ... ศิรดาก็แอบคิดแบบนี้ แต่คิดอีกที เหย มันก็น่าจะน้ำตาลเยอะอยู่นะ โยเกิร์ตก็ทำมาจากนมนะ เอาจริง อย่าไปคิดเลยเรื่องสุขภาพ ถ้าจะกินอ่านะ

ด้วยเทรนสุขภาพที่มาแรงอยู่เรื่อยๆ ก็เลยมีร้ายไอศกรีมโยเกิร์ตเกิดขึ้นเรื่อยๆ ที่เราคุ้นเคยกันดีก็คงเป็น Red mango ก่อนที่จะมี Buddhi belly และอื่นๆตามมามากมาย

YooMoo ร้านไอศกรีมโยเกิร์ตจากอังกฤษ ได้กินครั้งแรกตั้งแต่มาเปิดร้านใหม่ๆ ตั้งแต่ที่ครอบครัวเจ้าของร้านยังมาขายเอง ดูจากสมาชิกในครอบครัวแล้ว คาดว่าส่งลูกไปเรียนอังกฤษมา แล้วไปเจอร้านนี้ อร่อย เลยเอากลับมาขายที่ไทย ที่คาดเดาเองล้วนๆนะ

ในฐานะแฟนไอศกรีมโยเกิร์ต และมีสยามพารากอนเป็นบ้านหลังที่ 2 เลยไม่มีเหตุผลที่จะไม่แวะมาชิม ร้านตั้งอยู่ชั้น G ข้างๆร้าน Swensens

เหมือนร้านไอศกรีมโยเกิร์ตทั่วไปที่มีแบบเลือกเครื่องได้เอง หรือแบบที่ทางร้านเลือกมาให้ วันนี้อยากกินเพราะภาพโฆษณา เลยสั่งแบบที่ร้านเลือกมาให้

Red white and moo : 195 บาท
ไอศกรีมไซส์ Regular ท็อปปิ้งด้วยสตรอว์เบอร์รี่สดและบลูเบอร์รี่สดนิดหน่อย ให้อารมณ์มินิมอล ไอศกรีมรสชาติมันมาก จนสงสัยเลยว่ามัน Fat free จริงๆรึเปล่า เพราะไอศกรีมโยเกิร์ตร้านอื่นที่ไม่การันตีเรื่องไขมันยังไม่รสชาติมันขนาดนี้! แต่แปลว่าไร มัน มัน มันอร่อยอ่ะ คือรู้สึกเข้มข้น หวานกำลังดี และไม่เหม็นตอนท้าย มันมีความเป็นนมสูงนะ รสชาติก็ต่างจากเจ้าอื่น ไปด้วยกันได้ดีกับผลไม้ทั้งสอง

เอาจริงๆนะ รู้สึกว่าแพงมาก ยอมกิน Buddhi belly ดีกว่า แต่! ก็ยืนยันว่ารสชาติมันต่างจากเจ้าอื่นจริงๆ คิดว่าอาจจะเหมาะสั่งถ้วยเล็ก 85 บาทมากที่สุด ไม่ใส่ท็อปปิ้งอะไรเลย แค่นั้นก็ฟินแล้ว ถ้ากินไซส์ใหญ่กว่บนั้นคนเดียว เชื่อสิ กินไม่หมดหรอก มันจะเลี่ยนมาก ถึงจะแพง แต่ก็ให้เป็นไอศกรีมโยเกิร์ต ที่อร่อยที่สุดสำหรับศิรดาพาชิม 